Ilesia de Sant Martín d'Oliván

A ilesia de Sant Martín d'Oliván ye una ilesia aragonesa adedicada a Sant Martín, situada en o lugar d'Oliván, a 893 metros d'altaria sobre lo livel d'a mar, en o termin municipal de Biescas, en a comarca de l'Alto Galligo en a provincia de Uesca. A ilesia se debantó en estilo romanico arredol de 1060, fendo parte d'o grupo d'ilesias de Sarrablo, y fue esviellada dimpués, en forma que se modificó lo suyo aspecto orichinal. Descripción Orichinalment no teneba mas que una sola nau, encara que en a reforma feita en o sieglo XVI s'adhibió una nau lateral, substituyindo una d'as suyas fronteras orichinals por un arco de meyo punto ta comunicar as dos naus. A suya torre, de planta cuadrada, se troba adosada a la suya frontera septentrional. A ilesia fue restaurada en 1977 por l'Asociación Amigos de Serrablo. Poseye nomás que un solo abside, que se troba decorau exteriorment con arcos ciegos sostenius por lesenas, con unc chicota finestra central y atras dos de laterals. La nau de l'edificio poseye un tellau en fusta y lo suyo abside con una vuelta de cuarto d'esfera. Vinclos externos (es) Oliván en www.romanicoaragones.com. Referencias